
Įsakymas paskelbtas: TAR 2003-08-18, i. k. 2003-00274


JONIŠKIO RAJONO SAVIVALDYBĖS
ADMINISTRACIJOS DIREKTORIUS

ĮSAKYMAS
DĖL SAVIVALDYBĖS SOCIALINIO BŪSTO FONDO NAUDOJIMO KOMISIJOS SUDARYMO

2003 m. rugpjūčio 18 d. Nr. A-265
Joniškis


Siekdamas, kad būtų racionaliau formuojamas ir efektyviau naudojamas savivaldybės socialinio būsto fondas ir atsižvelgdamas į Joniškio rajono savivaldybės tarybos 2003 m. rugpjūčio 12 d. sprendimą Nr. T-124 „Dėl savivaldybės socialinio būsto nuomos tvarkos patvirtinimo“:
.	S u d a r a u  šią Savivaldybės socialinio būsto fondo naudojimo komisiją:
Jonas Gudaitis – administracijos direktoriaus pavaduotojas, komisijos pirmininkas;
Lina Aušrotienė – viešųjų pirkimų organizatorė;
Birutė Balčiūnienė – Vietinio ūkio ir turto skyriaus vyriausioji specialistė;
Vijoleta Kurtkienė – juristė;
Danė Veronika Petrauskienė – Socialinės paramos skyriaus vedėja;
Janina Šimaitienė – rajono Savivaldybės tarybos narė;
Mindaugas Balčiūnas – Joniškio seniūnas;
Vita Bareikaitė – Vietinio ūkio ir turto skyriaus vyresnioji specialistė;
Stasė Eidukienė – Žagarės seniūnė.
Punkto pakeitimai:
Nr. A-464,
2003-12-12,
paskelbta TAR 2003-12-12, i. k. 2003-00432            

.	T v i r t i n u  Joniškio rajono savivaldybės socialinio būsto fondo naudojimo komisijos nuostatus (pridedama).
.	P r i p a ž į s t u  netekusiais galios:
. Joniškio rajono savivaldybės administracijos direktoriaus 2002 m. kovo 28 d. įsakymą Nr. A-54 „Dėl komisijos savivaldybės pagrindiniam butų fondui formuoti sudėties pakeitimo“.
. Joniškio rajono savivaldybės administracijos direktoriaus 2003 m. liepos 8 d. įsakymą Nr. A-219 „Dėl savivaldybės butų skirstymo komisijos sudarymo“.



Administracijos direktoriaus
pavaduotojas, einantis direktoriaus pareigas						Jonas Gudaitis


PATVIRTINTA
Joniškio rajono savivaldybės
administracijos direktoriaus
2003 m. rugpjūčio 18 d. įsakymu Nr. A-265

JONIŠKIO  RAJONO  SAVIVALDYBĖS
SOCIALINIO BŪSTO FONDO NAUDOJIMO KOMISIJOS
N U O S T A T A I

. 

. Savivaldybės socialinio būsto fondo naudojimo komisijos nuostatai reglamentuoja savivaldybės socialinio būsto fondo plėtojimo (formavimo) ir jo naudojimo sąlygas bei tvarką.
. Komisija savo veikloje vadovaujasi Lietuvos Respublikos civiliniu kodeksu, įstatymais, nutarimais ir kitais teisės aktais, reglamentuojančiais asmenų aprūpinimą būstu, savivaldybės socialinio būsto fondo formavimą ir naudojimą, taip pat Joniškio rajono savivaldybės socialinio būsto nuomos tvarka, Savivaldybės tarybos sprendimais, Administracijos direktoriaus įsakymais ir šiais Komisijos nuostatais.
. Šiuose nuostatuose vartojamos pagrindinės  sąvokos atitinka Lietuvos Respublikos valstybės paramos būstui įsigyti ar išsinuomoti įstatymo 2 straipsnyje apibrėžtas sąvokas.

. 

. Svarbiausias Komisijos uždavinys yra ieškoti optimalių būdų savivaldybės socialinio būsto fondui plėtoti, užtikrinti racionalų valstybės ir savivaldybės tikslinių lėšų naudojimą, garantuoti, kad eilių būstui išsinuomoti sudarymas, gyvenamųjų patalpų paskirstymas ir išnuomojimas rajono gyventojams būtų vykdomas pagal galiojančių įstatymų ir kitų teisės aktų nuostatas.
. Savivaldybės socialinio būsto fondo naudojimo komisija, vykdydama jai pavestus uždavinius:
. Rūpinasi socialinio būsto fondo plėtra iš valstybės biudžeto tikslinių asignavimų ir savivaldybės lėšų statant naujus gyvenamuosius namus, remontuojant, rekonstruojant ir pritaikant gyventi turimus pastatus, taip pat perkant ar kitokiu būdu teisėtai įgyjant gyvenamuosius namus, jų dalis, butus.
. Analizuoja duomenis apie savivaldybės gyvenamųjų patalpų užimtumą, naudojimą ir jų būklę.
. Nagrinėja gyventojų prašymus:
. dėl jų įrašymo į sąrašus asmenų (šeimų), turinčių teisę į socialinį būstą,
. dėl socialinio būsto išnuomojimo,
. dėl socialinio būsto nuomos sutarčių pratęsimo ir nutraukimo,
. dėl pažymų apie teisę į valstybės paramą būstui įsigyti – gauti valstybės remiamą būsto kreditą, išdavimo,
. dėl nuomojamų gyvenamųjų patalpų privatizavimo.
. Svarsto asmenų (šeimų), turinčių teisę į savivaldybės socialinį būstą, sąrašų sudarymo klausimus.
. Nagrinėja savivaldybės nuomininkų, gyvenančių savininkams grąžintuose gyvenamuosiuose namuose, iškeldinimo klausimus.
. Nagrinėja reabilituotų politinių kalinių ir tremtinių, grįžtančių gyventi į Lietuvą, prašymus aprūpinimo būstu klausimus. 
. Teikia išvadas ir siūlymus Savivaldybės tarybai, Administracijos direktoriui, Vietinio ūkio ir turto skyriui dėl sprendimų ir kitų teisės aktų priėmimo bei veiksmų atlikimo visais savivaldybės socialinio būsto naudojimo klausimais. 

. 

. Komisija, vykdydama savo funkcijas, turi teisę:
. gauti informaciją su Komisijos veikla susijusiais klausimais.
. esant reikalui, pasitelkti administracijos darbuotojus ir kitus specialistus bei suinteresuotus asmenis Komisijos funkcijų įgyvendinimui.

. 

. Komisijos darbui vadovauja  ir už jos veiklą atsakingas Komisijos pirmininkas.
. Komisijos posėdžiai šaukiami prireikus.
. Komisijos posėdis yra teisėtas, jeigu jame dalyvauja ne mažiau kaip 2/3 Komisijos narių. Komisijos sprendimai priimami posėdyje dalyvavusių Komisijos narių dauguma atviru balsavimu. Balsams pasiskirsčius po lygiai, lemia Komisijos pirmininko balsas. 
. Komisijos sprendimai  įforminami protokolais. Protokole nurodoma data, posėdžio dalyviai, nagrinėto klausimo esmė ir pasiūlymai. Protokolui suteikiamas eilės numeris pagal bendrąją numeraciją nuo metų pradžios iki metų pabaigos. Protokolą pasirašo Komisijos pirmininkas ir sekretorius. Komisijos protokolai (originalai) saugomi kartu su svarstyto klausimo medžiaga Vietinio ūkio ir turto skyriuje.
. Jeigu dėl Komisijos sprendimo Komisijos narys (nariai) pareiškia atskirą nuomonę, ji įrašoma posėdžio protokole.
. Skundus dėl Komisijos veiksmų ar neveikimo nagrinėja Administracijos direktorius.


_____________________


Pakeitimai:

1.

                    Joniškio rajono savivaldybės administracija, Įsakymas
                
Nr. A-464,
2003-12-12,
paskelbta TAR 2003-12-12, i. k. 2003-00432                
Dėl Savivaldybės socialinio būsto fondo naudojimo komisijos sudėties papildymo

